\NormalFont\ShortTitle{FILIMON}

{\MT FILEMON

\par }{\MTB (The Epistle of Paul to Philemon)



\par }\OneChap {\SH Lawk karouknae
\par }
{\PP \VerseOne{1}Kai Pawl, Khrih Jisuh e thongim ka bawt lah kaawm e, hoi maimae hmaunawngha Timote ni, lungpataw awh e thaw tawk hui Filemon,

\VS{2}Lung pataw awh e tawncanu Apphia, ransa hui Archippus, hoi nama im kaawm e kawhmoun nangmouh koe ca na patawn awh.

\VS{3}Maimae Pa Cathut hoi Bawipa Jisuh Khrih koehoi a lungmanae hoi lungmawngnae teh nangmouh koe awm yungyoe seh.


\par }{\SH Filemon e lungpatawnae hoi yuemnae
\par }
{\PP \VS{4}Nang ni Jisuh Khrih na yuem teh tami kathoungnaw lung na pataw tie ka thai nah,

\VS{5}Cathut lungpatawnae hah ka pholen teh nang hanelah ouk ka ratoum.

\VS{6}Khrih Jisuh thung tawn e hno pueng na panue thai nahanlah yuemnae dawk na kâroe nahanlah ouk ka ratoum.

\VS{7}Ka nawngha, nang ni tami kathoungnaw e a lungthin na roum sak dawkvah, nange lungpatawnae dawk ka lung ahawi awh.


\par }{\SH Onesimus hanlah kâheinae
\par }
{\PP \VS{8}Hatdawkvah, na sak kawinaw hah na sak thai nahanlah Khrih thung taranhawinae lahoi nang teh kâ na poe.

\VS{9}A kum kacue e kai Pawl ni, Jisuh Khrih hanlah thongim ka bo nah patenghai yah, lungpatawnae lahoi doeh ka dei.

\VS{10}Kateknae ka khang lahun nah, ka ca Onesimus hanelah lawk na thui.

\VS{11}Yampa teh nang hanelah hno kamcu hoeh e lah ao ei, atu teh nang hoi kai hanelah, hno kamcu e lah ao toe.


\par }{\PP \VS{12}Ahni hah nang koe let ka patoun dawkvah, ka ca rayin patetlah pouk lah a.

\VS{13}Kamthang kahawi kecu dawk, kateknae ka khang navah na ka khenyawn hanelah, nang na yueng ta hanelah ka ngai ei,

\VS{14}Kai dawk hawinae na sak navah, ngangngang saksak e lah awm laipalah, lungtho nalaihoi saksak e lah ao nahan, nang ni na pasoung laipalah banghai sak hane ka ngai hoeh.

\VS{15}Hothloilah, nang ni ahni hah pou na tawn nahanlah, nang hoi dongdeng kampek e lah ao ti hanelah ao.

\VS{16}Hottelah ti navah, san patetlah nahoeh, alawkpui lah ka lungpataw e ka nawngha lah ao. Nang koe natawng teh takthai koe lahai, Bawipa dawk hai, banghloimaw hoe ao han ka tinae doeh.


\par }{\PP \VS{17}Hatdawkvah kai hah na hui lah na pouk pawiteh, ahni hah kai patetlah pouk van lah a.

\VS{18}Ahni ni nang koe a payon e, lai a ba e awm pawiteh kai hanelah ma hrueng lawih a.

\VS{19}Ka patho pouh han ti teh kai Pawl ni ka kut hoi ca lah ka thut. Hatei, nama roeroe hah kai koe na patho hane ao ka ti ngainae na hoeh.

\VS{20}Ka nawngha, Bawipa dawk kai koe hawinae sak haw. Khrih dawkvah ka lung roum sak haw.

\VS{21}Na tarawi han doeh titeh lunghringnae ka tawn hoeh. Ka dei e hlak acawilah na sak han doeh titeh panue nalaihoi ca ka thut e doeh.


\par }{\PP \VS{22}Hothloilah, ka luen nahane im hai sut la pathoup lah a. Bangkongtetpawiteh, nangmouh ni na ratoum awh e lahoi, nangmouh na o awhnae koe pha thainae kâ na poe han doeh ti teh ngaihawinae ka tawn.


\par }{\SH Ahnoungpoung lawkthuinae
\par }
{\PP \VS{23}Khrih Jisuh thung kai hoi thongim rei ka bawt roi e Epaphras,

\VS{24}thaw ka tawk hui lah kaawm e Mark, Aristarkas, Demas, Luk tinaw ni kut na man awh.


\par }{\PP \VS{25}Maimae Bawipa Jisuh Khrih e a lungmanae teh nangmae lungthin muitha hoi cungtalah awm lawiseh. Amen.


\par }